রাজশাহীতে মাইক্রোচাপায় ২ স্কুলছাত্র নিহত
রাজশাহীর গোদাগাড়ী উপজেলায় মাইক্রোবাসচাপায় সাইকেল আরোহী দুই স্কুলছাত্র নিহত হয়েছে।  এসময় আহত হয়েছে আরও একজন।







বুধবার বেলা ১১টার দিকে উপজেলার সাধুরমোড় এলাকায় এ দুর্ঘটনা ঘটে।




নিহতরা হচ্ছে- উপজেলার আতাহার রাতাহারি এলাকার হামিদুর রহমানের ছেলে আবদুল আলিম সোহাগ (১২) ও আলমগীর হোসেনের ছেলে সুমন (১১)। তারা রাতাহারি ব্র্যাক স্কুলের পঞ্চম শ্রেণির ছাত্র।
গোদাগাড়ী মডেল থানা পুলিশের ওসি খাইরুল ইসলাম জানান, বেলা ১১টার দিকে সাইকেলে ওই তিন স্কুলছাত্র উপজেলার সাধুর মোড় এলাকায় পৌঁছালে একটি বেপরোয়া গতির মাইক্রোবাস তাদের চাপা দিয়ে পালিয়ে যায়।
এতে ঘটনাস্থলেই সোহাগ ও সুমনের মৃত্যু হয়। এসময় আহত হয় জাহিদ হাসান (১১)। তাকে স্থানীয় হাসপাতালে ভর্তি করা হয়েছে।

রাজশাহীর গোদাগাড়ী উপজেলায় মাইক্রোবাসচাপায় সাইকেল আরোহী দুই স্কুলছাত্র নিহত হয়েছে। এসময় আহত হয়েছে আরও একজন।